Document ID: 31995D0528

Id-Deċiżjoni tal-Kunsill
tal-5 ta' Diċembru 1995
li temenda r-Regolament (KEE) Nru 2847/93 u d-Deċiżjoni 89/631/KEE li tirrigwarda l-limitazzjonijiet tal-ħin għall-implimentazzjoni għal ċertu proġġetti pilota fuq il-pożizzjoni ta' l-issorveljar kontinwu tal-bastimenti tas-sajd tal-Komunità u l-kontribuzzjoni tal-Komunità għall-infieq ta' l-implimentazzjoni tagħhom
(95/528/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra l-proposta mill-Kummissjoni [1],
Wara li kkunsidra l-opinjoni mill-Parlament Ewropew [2],
Billi, bħala riżultat tad-dewmien fil-proġetti, fl-implimentazzjoni tal-proġġetti pilota, kif hemm ipprovdut fl-Artikolu 3(2) tar-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi kull sistema ta' kontroll applikabbli għall-politika komuni tas-sajd [3], fuq il-pożizzjoni ta' l-issorveljar kontinwu tal-bastimenti tas-sajd tal-Komunità, kemm jekk ibbażati fuq l-art jew ibbażati bis-satellita, xi Stati Membri talbu li l-perjodu inkwistjoni tiġi estiża;
Billi dawn l-Istati Membri għandhom jingħataw żmien addizzjonali biex ilestu l-proġetti tagħhom biex jistgħu ikunu għall-aħjar użu;
Billi d-data minn ta' meta il-Kunsill għandu jiddeċiedi fuq l-applikazzjoni tas-sistema tal-issorveljar kontinwu li għaliha saret referenza fl-Artikolu 3(1) tar-Regolament (KEE) Nru 2847/93 għandha konsekwentament ukoll tkun differita;
Billi, biex tippermetti l-Istati Membri inkwistjoni bħala konsekwenza biex iċaqilqu l-pjanijiet ta' l-infieq tagħhom għall-eżekuzzjoni tal-proġetti pilota tagħhom, iż-żmien stabbilit fl-Artikolu 2a(2) tad-Deċiżjoni tal-Kunsill 89/631/KEE tas-27 ta' Novembru 1989 fuq kull kontribuzzjoni finanzjarja tal-Komunità għan-nefqa magħmula mill-Istati Membri għall-iskop biex jassiguraw konformità mas-sistema tal-Komunità għall-konservazzjoni u l-maniġjar tar-riżorsi tas-sajd [4], għandha tkun aġġustata, kif irid ikun il-limitu taż-żmien sa meta l-Istati Membri għandhom jissomettu applikazzjoijiet għar-rimborz ta' l-infieq fuq l-implimentazzjoni tal-proġetti pilota msemmija fuq,
ADOTTA DIN ID-DEĊIŻJONI:
L-Artikolu 1
Ir-Regolament (KEE) Nru 2847/93 huwa b'dan emendat kif ġej:
(1) fl-Artikolu 3(1) id-data ta' l-"1 ta' Jannar 1996" tiġi mibdula b'dik ta' l-"1 ta' Lulju 1996";
(2) Fl-Artikolu 3(2) id-data tat-"30 ta' Ġunju 1995" tiġi mibdula b'dik tal-"31 ta' Diċembru 1995";
L-Artikolu 2
Id-Deċiżjoni 89/631/KEE hi emendata kif ġej
(1) fl-Artikolu 2a(2) id-data ta' l-"1 ta' Ġunju 1995" għandha tiġi mibdula b'dik tal-"31 ta' Diċembru 1995";
(2) fil-paragrafu 4 ta' l-Anness A id-data ta' l-"1 ta' Ottubru 1995" għandha tiġi mibdula b'dik tat-"30 ta' April 1996".
L-Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fil-5 ta' Diċembru 1995.

Labels: 15
6